അന്താരാഷ്ട്ര ഫുട്ബോളില് ഏറ്റവും കൂടുതല് ഗോളുകള്! ചരിത്ര നേട്ടവുമായി ഇതിഹാസ താരം അന്താരാഷ്ട്ര ഫുട്ബോളില് ഏറ്റവും കൂടുതല് ഗോള് നേടുന്ന താരം എന്ന റെക്കോര്ഡ് സ്വന്തമാക്കിയിരിക്കുകയാണ് ഇതിഹാസ താരം. ലയണല് മെസി ആണോ ക്രിസ്റ്റ്യാനോ റൊണാള്ഡോയോ ആ നേട്ടത്തിന് പിന്നില്? സംശയിക്കണ്ട സാക്ഷാല് ക്രിസ്റ്റ്യാനോ റൊണാള്ഡോ തന്നെയാണ് ഈ ചരിത്ര നേട്ടം സ്വന്തം പേരില് കുറിച്ചിരിക്കുന്നത്. 180 മത്സരങ്ങളില് നിന്നായി 111 ഗോളുകളാണ് റൊണാള്ഡോ പോര്ച്ചുഗലിനായി നേടിയത്. ഇതോടെ ഇറാന് ഇതിഹാസ താരം അലി ദേയിയുടെ 109 ഗോള് എന്ന റെക്കോര്ഡാണ് റൊണാള്ഡോ മറികടന്നത്. അയര്ലന്ഡിനെതിരായ മത്സരത്തില് ഇരട്ട ഗോളാണ് റൊണാള്ഡോ നേടിയത്. റെക്കോര്ഡ് നേട്ടം കൈവരിച്ചതിനാല് മാത്രമല്ല ഈ നിമിഷത്തിന്റെ പ്രത്യേകതയാലും അതീവ സന്തോഷവാനാണ് താനെന്ന് ചരിത്രം കുറിച്ച റൊണാള്ഡോ പ്രതികരിച്ചു. സി.ഡി. നാസിയൊനല് ടീമിലാണ് റൊണാള്ഡോ തന്റെ കരിയര് ആരംഭിച്ചത്. മിക ച്ച പ്രകടനം കാഴ്ചവെച്ച് ഇദ്ദേഹം രണ്ട് സീസണുകള്ക്ക് ശേഷം സ്പോര്ട്ടിങ് ടീമിലേക്ക് മാറി. റൊണാള്ഡോയുടെ മികച്ച കഴിവുകള് ശ്രദ്ധിച്ച മാഞ്ചസ്റ്റര് യുണൈറ്റഡിന്റെ മാനേജര് സര് അലക്സ് ഫെര്ഗുസന്, 2003ല് 18 വയസുള്ള റൊണാള്ഡോയുമായി 12.2 ലക്ഷത്തിനു കരാറിലേര്പ്പെട്ടു. ആ സീസണില് റൊണാള്ഡോ തന്റെ ആദ്യ ക്ലബ് നേട്ടമായ എഫ.എ. കപ്പ് നേടി. 2004 യുവെഫ യൂറോ കപ്പില് ഇദ്ദേഹമുള്പ്പെട്ട പോര്ച്ചുഗല് ടീം രണ്ടാം സ്ഥാനം നേടി. 2008ല് റൊണാള്ഡോ തന്റെ ആദ്യ യുവെഫ ചാമ്ബ്യന്സ് ലീഗ് നേടി. കലാശക്കളിയിലെ മികച്ച കളിക്കാരനായി തിരഞ്ഞെടുക്കപ്പെട്ടത് ഇദ്ദേഹമായിരുന്നു.